b'\n_START_ARTICLE_\nKevin Volland\n_START_SECTION_\nSeurajoukkueura\n_START_PARAGRAPH_\nVolland on 1860 M\xc3\xbcnchenin kasvatti. H\xc3\xa4n debytoi seuran edustusjoukkueessa 2. Bundesliigassa syyskuussa 2010. Tammikuussa 2011 Volland siirtyi Bundesliigan TSG Hoffenheimiin, mutta palasi heti takaisin vanhaan seuraansa lainalle. Laina kesti kauden 2011-2012 loppuun, johon menness\xc3\xa4 Volland oli tehnyt lainajaksollaan 20 maalia 50 ottelussa. Ensimm\xc3\xa4isell\xc3\xa4 kaudellaan Hoffenheimiss\xc3\xa4 Vollandista tuli avauskokoonpanon pelaaja. Kauden 2012-2013 aikana Volland teki kuusi maalia ja sy\xc3\xb6tti 12. Kaudella 2013-2014 h\xc3\xa4n teki maalienn\xc3\xa4tyksens\xc3\xa4 tehden yhdeks\xc3\xa4n maalia. Maalisy\xc3\xb6tt\xc3\xb6j\xc3\xa4 kertyi kahdeksan. Kaudella 2014\xe2\x80\x932015 teki 32 ottelussa kahdeksan maalia.\n_START_SECTION_\nMaajoukkueura\n_START_PARAGRAPH_\nVolland on pelannut Saksan kaikissa nuorten maajoukkueissa alle 17-vuotiaista alle 21-vuotiaisiin. Vuoden 2015 alle 21-vuotiaiden EM-kilpailuissa Volland teki kaksi maalia ollen turnauksen toiseksi paras maalintekij\xc3\xa4 ja tullen nimetyksi my\xc3\xb6s t\xc3\xa4hdist\xc3\xb6joukkueeseen._NEWLINE_Saksan jalkapallomaajoukkueessa Volland debytoi jo toukokuussa 2014 Puolaa vastaan. Maajoukkueen p\xc3\xa4\xc3\xa4valmentaja Joachim L\xc3\xb6w otti Vollandin mukaan alustavalle 30-miehiselle listalle mutta j\xc3\xa4tti t\xc3\xa4m\xc3\xa4n lopullisen 23 miehen kokoonpanon ulkopuolelle.'